**Кустукка эҕэрдэ**

Көмүс күһүн кэлиитэ

“Кустук” аанын арыйда.

Күлэн-үөрэн мичээрдээн,

Кырачааннар кэллилэр.

Доҕотторун көрсөннөр

Улахаттар үөрдүлэр.

Сайын хайдах ааспытын

Элэ-сэлэ кэпсэттилэр.

Саҥа кэлбит кырачааннар

Ийэлэрин суохтаатылар,

Элбэх оонньууру көрөннөр

Уоскуйдулар, үөрдүлэр.

Өрүмүөн бөҕө ыытыллан,

Элбэх былаан оҥоһуллан,

“Кустук” үлэтин саҕалаата,

Сэргэхсийдэ, сырдаата.

Үлэ күөстүү оргуйда,

Оҕо саҥата чугдаарда,

Бииртэн-биир интэриэһирэй

Тэрээһиннэр буоллулар.

Онтон бүгүн уһуйааммыт

Олус күүскэ киэргэммит,

Тоҕо диэтэр уһуйааммыт

Төреебүт күнэ үүммүт.

Үбүлүөйдээх күҥҥүнэн

Үөрэн-көтөн тураммын,

Эҕэрдэбин этэбин,

Уруй-айхал ыытабын!

Баҕарабын Кустукчааммыт

Үүнэ-сайда туруоҕун,

Үрдүктэн-үрдүк ситиһиилэргэ

Өрө дабайан иһиэҕин!

Эн истиэнэҕэр куруук

Оҕо күлүүтэ чаҕаардын!

Эн түннүккэр куруук

Эйэлээх күн тыктын!

Сырдык, сылаас уһуйааммыт,

Ыҥыра,угуйа тур!

Саҥаттан –саҥа оҕолору

Үөрэ-көтө көрүс!

**Лена Федоровна Шамаева «Кустук» уьуйаан иитээччитэ**